TKN แนวโน้มกำไร Q2/60 ไม่สดใส โบรกฯชี้ราคาเต็มมูลค่า
TKN แนวโน้มกำไรไตรมาส 2/60 ไม่สดใส โบรกฯชี้ราคาเต็มมูลค่า
5 ก.ค. 2560

บล.ฟินันเซีย ไซรัส ระบุในบทวิเคราะห์วันนี้(5 ก.ค.) ว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN คาดกำไรไตรมาส 2/60 อ่อนตัวลงหรืออย่างดีแค่ทรงตัวจากไตรมาส1/60 ที่มีกำไร 171 ลบ. (2Q16 ทำได้ 185 ลบ.) โดยคาดรายได้ยังไม่โตเพราะตลาดส่งออกสะดุดจากการย้ายโรงงานใหม่ ซึ่งเป็นตัวบั่นทอนอัตรากำไรขั้นต้นให้แผ่วลงด้วย
ขณะที่ต้นทุนสาหร่ายเพิ่มขึ้นอีก 5%-7% แม้คาดว่าจะเห็นการฟื้นตัวในครึ่งปีหลัง 2H17 ที่เป็น High Season แต่ระยะสั้นถูกกดดันจากแนวโน้มกำไรไตรมาส 2/60 ที่ไม่สดใส และราคาเต็มมูลค่าที่ 21 บาท จึงยังไม่แนะนำให้เข้าลงทุน